ອອສເຕຣເລຍ ຈະສົ່ງພວກຂໍລີ້ໄພ ໄປຕ່າງປະເທດ
ອອສເຕຣເລຍ ສົ່ງພວກຢາກລີ້ໄພຈຸຫຼ້າສຸດ ທີ່ຫາກໍໄປຮອດ ໄປຍັງປະເທດອື່ນ
ອອສເຕຣເລຍກ່າວໃນວັນເສົາມື້ນີ້ວ່າ ເຮືອຂອງຜູ້ຕ້ອງສົງໄສເປັນພວກຂໍລີ້ໄພຈຸຫຼ້າສຸດ ທີ່ເດີນທາງໄປເຖິງອອສເຕຣເລຍນັ້ນຈະຖືກສົ່ງໄປຍັງປະເທດອື່ນເພື່ອດຳເນີນການ ເຈົ້າໜ້າທີ່ອອສເຕຣເລຍບໍ່ໄດ້ລະບຸວ່າ ພວກທີ່ເດີນທາງໄປຮອດໃໝ່ສຸດ 32 ຄົນຈະຖືກ ສົ່ງໄປໃສ ແຕ່ມີທ່າທາງວ່າຈະເປັນປະເທດມາເລເຊຍ ໃນສັບປະດາແລ້ວແຄນເບີຣາແລະກົວລາລຳເປີປະກາດວ່າ ຕົນໄດ້ບັນລຸການຕົກລົງໃນ ດ້ານຄົນເຂົ້າເມືອງ ພາຍໃຕ້ຂໍ້ຕົກລົງທີ່ວ່ານີ້ ມາເລເຊຍຈະຮັບເອົາ ພວກຂໍລີ້ໄພ 800 ຄົນ ທີ່ເດີນທາງເຂົ້າໄປໃນອອສເຕຣເລຍແບບຜິດກົດໝາຍໂດຍທາງທະເລ ແລະເພື່ອ ເປັນການຕອບແທນອອສເຕຣເລຍຈະຮັບເອົາ 4,000 ຄົນ ທີ່ໄດ້ຈົດທະບຽນເປັນອົບ ພະຍົບອາໄສຢູ່ໃນປະເທດມາເລເຊຍໄປຕັ້ງຖິ່ນຖານຢູ່ອອສເຕຣເລຍ ນາຍົກລັດຖະມົນຕີອອສເຕຣເລຍທ່ານນາງ Julia Gillard ກ່າວວ່າ ສູນກາງເຮັດວຽກ ດ້ານຄົນເຂົ້າເມືອງຢູ່ມາເລເຊຍຈະປ້ອງກັນບໍ່ໃຫ້ພວກຄ້າມະນຸດສົ່ງເຮືອໄປຍັງອອສເຕຣ ເລຍອີກ ບັນດາກຸ່ມປົກປ້ອງສິດທິມະນຸດ ໄດ້ຕິຕຽນຂໍ້ຕົກລົງກ່ຽວກັບຄົນເຂົ້າເມືອງຂອງອອສ ເຕຣເລຍກັບມາເລເຊຍ ນອກນັ້ນແລ້ວ ອອສເຕຣເລຍຍັງໄດ້ເຈລະຈາຫາລືກັບປາປົວນິວກີນີກ່ຽວກັບການດຳ ເນີນການກັບພວກຂໍ້ລີ້ໄພທີ່ນັ້ນ ມີຫຼາຍໆພັນຄົນຈາກປະເທດທີ່ປະສົບກັບໄພສົງຄາມເຊັ່ນອີຣັກ ອັຟການິສຖານແລະ ສຣີລັງກາໄດ້ເດີນທາງໂດຍທາງເຮືອຜ່ານມາເລເຊຍໄປຍັງອອສເຕຣເລຍໃນແຕ່ລະປີ